Yr Esboniad
Mae ADCDF yn hyrwyddo problemau’r byd, yn ogystal a dangos inni beth allwn ni wneud i osgoi’r problemau yma i ddigwydd yn y dyfodol e.e. gwastraff, tlodi a iechyd. Yn fy ngwersi, pwysleisiaf elfennau o ADCDF sydd yn angenrheidiol i’r plant fod yn ymwybodol ohonynt. Bydd y gwersi o oed 4-11 , gyda’r thema “Ardd Fotaneg Genedlaethol” a gwahanol is-themâu. 
 “You can never have an impact on society if you have not changed yourself.” (Nelson Mandela). Tybiwn yma mai pwysleisio fod rhaid fod ein hathrawon yn barod ac yn gydwybodol i ddysgu ADCDF, ac yn deall yr argraff a phwysigrwydd hyn ar ein cymdeithas am flynyddoedd i ddod. Nawr i’w yr amser i wneud gwahaniaeth, felly mae’n rhaid inni fel dinasyddion i gymryd ar y cyfle yma.  
Mae ADCDF yn medru cael eu hintegreiddio i holl bynciau’r Cwricwlwm Cenedlaethol, ac yn bendant ers y blynyddoedd ddiwethaf, mae wedi cael eu hyrwyddo’n fwy yn ein hysgolion. Dyma ddiffiniad o ADCDF gan Brifysgol Bangor (2011)-“It is about the big issues in the world - such as climate change, trade, resource and environmental depletion, human rights, conflict and democracy, - and about how they relate to each other and to us”
Diffiniad arall o ADCDF gan Hwb yw – “...about preparing learners for the challenges facing Planet Earth in the 21st Century and beyond.”
Mae cefndir dysgu ac addysgu ADCDF yn ein hysgolion yn cael ei danlinellu gan Estyn- “Nod Llywodraeth Cymru yw annog ysgolion i ddarparu cyfleoedd i athrawon a disgyblion ystyried materion byd-eang a gwneud y cysylltiad rhwng yr hyn sy’n bersonol, yn lleol, yn genedlaethol ac yn fyd-eang.” (Estyn 2014)
Mae yna lawer o wahanol resymau pam y dylid ddysgu ADCDF yn ein hysgolion, ac mae Deddf Lleisiant Cenedlaethau’r Dyfodol Cymru (2015) yn tanlinellu rhai o’r rhain. Mae’r ddeddf yn dweud eu fod yn “… gwella lleisiant cymdeithasol, economaidd, amgylcheddol a diwylliannol Cymru.” (Deddf Lleisiant Cenedlaethau’r Dyfodol Cymru 2015).Yn y ddeddf hon yn ogystal, maent yn tanlinellu’r Comisiynydd Cenedlaethau’r Dyfodol Cymru. Dywed fod y Comisiynydd yn “..gweithredu fel gwarchodwr ar ran buddiannau cenedlaethau’r dyfodol yng Nghymru, a chefnogi’r cyrff cyhoeddus sydd wedi’u rhestru yn y Ddeddf i weithio tuag at gyflawni’r nodau llesiant”(Deddf Lleisiant Cenedlaethau’r Dyfodol Cymru 2015).
Mae’r ddeddf hon yn pwysleisio dylem ni addysgu ADCDF yn ein hysgolion gan eu fod yn bwysig bod ein plant ni yn datblygu i fod yn ddinasyddion sydd yn deall y problemau a’r achosion sydd yn digwydd yn ein gwlad ac o gwmpas y byd. 
Dywed Dibenion y Cwricwlwm (OECD 2014) dylai Llywodraeth Cymru “… develop a shared vision of the welsh learner, reflecting the government’s commitment to quality and equity”. Sonir hefyd am yr ansawdd y dysgu sydd yng Nghymru. Pwysleisia fod yr ansawdd dysgu yn angenrheidiol, ac mae’n rhaid fod hyn yn effeithiol neu fydd y plant ddim yn gweld gwir bwrpas cael eu haddysgu. Mae’r ddogfen yn dangos inni fod addysgu plant am y byd o’n cwmpas yn hanfodol bwysig, wrth i lawer o broblemau’r byd ddod o’r hyn mae’r hil ddynol wedi achosi, felly tybiwyd bydd addysgu da yn osgoi’r problemau yma yn yr hir dymor.
Yn Dyfodol Llwyddiannus (2015), mae Donaldson yn tanlinellu’r “4 diben y Cwricwlwm i Gymru”. Mae rhain yn hyrwyddo ADCDF yn yr ysgolion, gan eu bod yn datblygu mwy o sgiliau sy’n eu gwneud nhw’n ymwybodol o’r byd o’i cwmpas. Maent hefyd yn datblygu barn am bethau fel dywed “Hunaniaeth a Diwylliant” o ADCDF.
Mae Adroddiad Estyn(2014) yn tanlinellu fod llawer o blant yn ein hysgolion yn deall mwyafrif o themâu ADCDF, ond mae rhai o’r themâu yn cael eu hanwybyddu. Er enghraifft, “.. nid yw athrawon yn ymgorffori cyfleoedd digon da i ddisgyblion ddefnyddio eu medrau llythrennedd a rhifedd mewn gwaith ADCDF.” Er hyn, dywed “Mae bron pob ysgol yn addysgu agweddau ar ADCDF yn effeithiol trwy amrywiaeth o bynciau.” (Estyn 2014) Mae hyn felly yn dweud fod yr ysgolion yn dysgu’r maes yn effeithiol, ond mae dal cyfnod hir o’n blaen nes fod pob ysgol yn eu ddysgu’n effeithiol.
Mae saith thema o ADCDF-Cyfoeth a Thlodi, Hunaniaeth a Diwylliant, Dewisiadau a Phenderfyniadau, Iechyd, Amgylchedd Naturiol, Treuliant a Gwastraff a Newid yn yr Hinsawdd.
Mae’r saith yma’n tanlinellu pob agwedd o ddysg ar sut i fod yn ddinesydd llwyddiannus, cyflawni gweithgareddau teg ac sy’n gwerthfawrogi pawb a phopeth yn ein byd. Hefyd, pwysleisia i werthfawrogi barn, crefydd a theimladau’r eraill rydym yn rhannu’r byd gyda, boed yn bobl, anifeiliaid neu greaduriaid. Tanlinella iechyd, a sut rydym ni am edrych ar ôl ein hunain ac eraill wrth feddwl am ein hiechyd. 
Maent hefyd yn sôn am yr hawliau dynol efallai rydym ni’n cymryd yn ganiataol yng Nghymru. Wrth ddysgu hyn i’r plant yn ein hysgolion, maent yn cael gwell ddealltwriaeth o wledydd eraill yn y byd, gan sylwi ar pa mor ffodus ydym. Gall hyn sbarduno hwy i wneud pethau i helpu’r rhai llai ffodus, a gwneud iddynt ddatblygu persbectif arall ar fywyd.  
Gwelwn felly bwysigrwydd addysgu a dysgu ADCDF yn ein hysgolion ac efallai nad ydym yn sylweddoli gymaint o ddylanwad ac effaith mae addysgu’r pwnc yn cael ar ein plant. I blant yn bennaf, mae ADCDF yn arf sy’n helpu iddynt dyfu’n oedolion annibynnol a deallus. Gyda’r sylfaen o ddysgu am ADCDF, maent yn barod yn deall pwysigrwydd hawliau ni fel pobl, a’r feddylfryd fod tegwch ar draws y byd yn beth sydd ar flaenau’n meddyliau.
Y brif thema’r ddau maes dysgu (Cyfnod Sylfaen a Chyfnod Allweddol 2) rwyf wedi dewis yw’r “Ardd Fotaneg Genedlaethol”, gyda is-themâu amrywiol. I’r Cyfnod Sylfaen, yr is-themâu yw “Byd Natur” a “Chydraddoldeb” ac i Gyfnod Allweddol 2, rwyf wedi dewis yr is-themâu “Byd Natur”, “Gwarchod yr Amgylchedd” a “Chylch Bywyd”.
 Yn y Cyfnod Sylfaen, y pynciau rwyf wedi dewis yw (1)Celf, (2)“Fi fy un a pethau byw eraill” gyda “Datblygiad Creadigol”-Cerdd a (3)“Datblygiad Personol a Chymdeithasol, Lles ac Amrywiaeth Ddiwylliannol”-Addysg Grefyddol” a “Datblygiad Creadigol”-Cerdd. Roeddwn am wneud hi’n amlwg i gyflwyno’r ddefnydd o ADCDF yn drawsgwricwlaidd, gan eu hintegreiddio i’r gwersi mewn ffordd hwylus. Yn y wers Wyddoniaeth er enghraifft, wrth ddisgrifio’r broses o blanhigion yn tyfu, daw’r plant yn ymwybodol o’r Amgylchedd Naturiol, ac felly’n datblygu ymwybyddiaeth o’r pethau byw o’i cwmpas. Fedrir yn ogystal gwneud iddynt fod yn ymwybodol o’r rhan sydd ganddynt hwy i warchod ein byd ni.
Dywed Kofi Annan, cyn Ysgrifennydd Cyffredinol y Cenhedloedd Unedig- “Nid yw neb yn cael ei eni i fod yn ddinesydd da. Yn hytrach proses ydyw sy’n esblygu dros fywyd a rhaid cychwyn arni o’r crud.” (Hughes, 2017, t. 147) Pwrpas y dyfyniad yw dangos fod angen hybu’r ffordd dda o edrych ar ôl ein amgylchedd yn gynnar i’r plant, fel eu bod yn cadw’r rhain trwy gydol eu bywydau. Tanlinella Kerry,T (2011) syniadau tebyg, gan iddo bwysleisio mai problem addysg plant yw’r ffordd maent yn cael eu haddysgu. Mae’n hanfodol felly i blant gael y gwybodaeth cywir ai bod yn deall canlyniadau o’i gweithredoedd.
Yn fy ngwers Addysg Grefyddol Cyfnod Sylfaen, esboniaf Stori Arch Noa, ac rwyf am wneud iddynt sylwi fod yr anifeiliaid yr arch i gyd yn wahanol ond i gyd gyda’r un hawliau i fynd i’r arch. Byddaf i yn dangos iddynt fod pobl yn wahanol hefyd, ac fel yr anifeiliaid, dylent i gyd cael eu trin yn hafal. Mae’r wers yn ateb y thema ADCDF o Hunaniaeth a diwylliant, i barchu credoau crefyddol, ac i weld pwysigrwydd o undod ar draws y byd. Mae eu sgiliau llythrennedd yn cael eu datblygu yn y wers hon yn ogystal, gan iddynt wneud tasgau ysgrifenedig a gemau gan weld llythrennau/ geiriau i’w wneud ar y stori. 
Rwyf wedi nodi ar y gwersi yn unigol nad yw pob gwers yn cael ei leoli yn yr ystafell ddosbarth. Gan greu bin compost ein hun yn ganolbwynt o un wers, ac yn y wers Gwyddoniaeth byddent yn mynd tu allan i blannu planhigion a blodau amrywiol. Mae’r wers hon yn bennaf yn tanlinellu sgiliau rhifedd y plant wrth gyfri hadau a photiau, yn ogystal â datblygu eu sgiliau ymchwilio gwyddonol o barchu bywyd gwyllt a’r hyn sydd o’u cwmpas.
Yng Nghyfnod Allweddol Dau, rwyf wedi gwneud gwersi gwahanol i hyrwyddo ADCDF sef- Gwyddoniaeth, Daearyddiaeth a Chelf. Bu’r gwersi yn cael eu cynnal mewn mannau amrywiol hefyd-tu allan ar y iard. Bydd rhain yn cael eu harwain wrth ddilyn y wybodaeth casglwyd ar y trip addysgiadol i’r Ardd Fotaneg. 
Yn y wers Daearyddiaeth e.e. byddant yn creu map eu hun gan ddefnyddio cyfesurynnau i ddangos yn union ble oedd lleoliadau amrywiol bethau yn yr Ardd Fotaneg. Mae hyn hefyd yn ateb un o rinweddau ADCDF Amgylchedd Naturiol, gan eu bod yn dod yn ymwybodol fod gweithredoedd pobl yn medru gwella neu ddifrodi ein hamgylchedd. Mae hefyd yn eu gwneud i ddeall nad yw’r byd am aros yr un peth os nad ydym yn parchu’r tirwedd sydd arni. Rwyf hefyd yn danlinellu fod y byd yn dirywio, ac felly dysgaf yn y wers hon i’r genhedlaeth nesaf fel bod pawb yn medru cydweithio i helpu’r byd rhag iddi gael ei niweidio.
Yn y wers Hanes, maent yn medru gweld fel oedd pethau arfer bod, o ran yr adeiladau a’r ffordd o fyw, a gweld os mae wedi gwella neu gwaethygu erbyn hyn. Y thema o ADCDF sydd yn cael eu tanlinellu’n bennaf yma yw Newid yn yr Hinsawdd, sydd yn tanlinellu’n bennaf y newidiadau sydd wedi bod mewn amser. Mae’n gallu rhoi’r elfen o syndod i’r disgyblion pa mor gyflym mae pethau’n medru newid, ac felly’n hyrwyddo eto pwysigrwydd o warchod popeth sydd yn ein byd.

Yn llyfr Grigg,R a Hughes, S (2013), tanlinellant yng Nghyfnod Allweddol 2, mae’n bwysig iddynt ddysgu cyfnodau, fel canrifoedd. Mae fy ngwers Hanes Cyfnod Allweddol 2 yn ateb hyn felly, gan eu bod yn gwahaniaethu adeiladau canrifoedd yn ôl i’w gymharu ac adeiladau nawr. 
Mae’r dair wers yng Nghyfnod Allweddol 2 yn tanlinellu nifer o wahanol sgiliau o’r Cwricwlwm Cymreig sy’n angenrheidiol o ran dysgu. Enghraifft o hyn fyddai llythrennedd- defnyddio llyfrau i gasglu gwybodaeth, gwneud tasgau ar stori buant yn darllen, rhifedd- creu mapiau eu hun a TGCh- defnyddio amryw o wefannau dilys neu defnyddio tabled neu Ipad. Fel mai Donaldson, G (2015) yn dangos, mae’n bwysig i’r pynciau yma fod yn drawsgwricwlaidd. Mae hyn yn medru bod yn beth positif i athrawon, gan olygai bydd fwy o ryddid iddynt integreiddio’r cwricwlwm fel maent yn mynnu. Yn ogystal a hyn, bydd fwy o ryddid i gynllunio gwersi fel y mynnant, er yn cyrraedd y sgiliau sydd angen maent yn gallu bod yn athrawon fwy creadigol a defnyddio’i syniadau newydd. 
Mae’r defnydd o ADCDF yn y pynciau amrywiol rwyf wedi’i danlinellu a thu hwnt yn dangos eu fod yn angenrheidiol inni ddysgu plant ein dyfodol i werthfawrogi’r hyn o’i cwmpas, boed yn amgylcheddol neu’n gymdeithasol.
[bookmark: _GoBack]I gloi, sylwn felly y pwysigrwydd enfawr sydd ar ADCDF yn ein hysgolion. Mae’n rhoi sylfaen iddynt i ddeall tegwch, i ddileu hiliaeth ac i edrych ar ôl ein byd a phob peth sydd ynddo. Gwelwn hefyd mae’n gwneud inni sylweddoli prif broblemau ein byd sef tlodi, gwastraff a iechyd. Yn y dyfodol, rwy’n tybio fydd hyd yn oed fwy o hyrwyddiad gyda ADCDF, ac yn y dyfodol bydd ein plant yn llawer mwy ymwybodol o beth sy’n digwydd yn ein byd yn amgylcheddol, cymdeithasol ac yn ddiwylliannol. 

